Protokol o podmienkach a spôsobe prijatia Bulharskej republiky a Rumunska do Európskej únie - Príloha VII:Zoznam uvedený v článku 20 protokolu: prechodné opatrenia Rumunsko - 9.Životné prostredie - A.Kvalita ovzdušia



Úradný vestník L 157 , 21/06/2005 S. 0157 - 0158



A. KVALITA OVZDUŠIA 31994 L 0063: smernica Európskeho parlamentu a Rady 94/63/ES z 20. decembra 1994 o obmedzení emisií prchavých organických zlúčenín (POZ), ktoré vznikajú pri skladovaní benzínu a jeho distribúcii z distribučných skladov do čerpacích staníc (Ú. v. ES L 365, 31.12.1994, s. 24), zmenená a doplnená predpisom: - 32003 R 1882: nariadenie Európskeho parlamentu a Rady (ES) č. 1882/2003 z 29.9.2003 (Ú. v. EÚ L 284, 31.10.2003, s. 1). 1. Odchylne od článku 3 a prílohy I k smernici 94/63/ES sa požiadavky na existujúce skladovacie zariadenia v distribučných skladoch v Rumunsku neuplatňujú: - do 31. decembra 2007 na 115 skladovacích zariadení v 12 distribučných skladoch a do 31. decembra 2008 na 4 skladovacie zariadenia v 1 distribučnom sklade s naloženým množstvom väčším ako 25000 ton/rok, ale menším alebo rovnajúcim sa 50000 ton/rok; - do 31. decembra 2007 na 138 skladovacích zariadení v 13 distribučných skladoch, do 31. decembra 2008 na 57 skladovacích zariadení v 10 distribučných skladoch a do 31. decembra 2009 na 526 skladovacích zariadení v 63 distribučných skladoch s naloženým množstvom menším alebo rovnajúcim sa 25000 ton/rok. 2. Odchylne od článku 4 a prílohy II k smernici 94/63/ES sa požiadavky na plnenie a vyprázdňovanie existujúcich mobilných zásobníkov v distribučných skladoch v Rumunsku neuplatňujú: - do 31. decembra 2007 na 36 zariadení na plnenie a vyprázdňovacích zariadení v 12 distribučných skladoch s naloženým množstvom väčším ako 25000 ton/rok, ale menším alebo rovnajúcim sa 150000 ton/rok; - do 31. decembra 2007 na 82 zariadení na plnenie a vyprázdňovacích zariadení v 18 distribučných skladoch, do 31. decembra 2008 na 14 zariadení na plnenie a vyprázdňovacích zariadení v 11 distribučných skladoch a do 31. decembra 2009 na 114 zariadení na plnenie a vyprázdňovacích zariadení v 58 distribučných skladoch s naloženým množstvom menším alebo rovnajúcim sa 25000 ton/rok. 3. Odchylne od článku 5 smernice 94/63/ES sa požiadavky na existujúce mobilné zásobníky v distribučných skladoch v Rumunsku neuplatňujú: - do 31. decembra 2007 na 31 automobilových cisterien; - do 31. decembra 2008 na ďalších 101 automobilových cisterien; - do 31. decembra 2009 na ďalších 432 automobilových cisterien. 4. Odchylne od článku 6 a prílohy III k smernici 94/63/ES sa požiadavky na plnenie do existujúcich skladovacích zariadení na čerpacích staniciach v Rumunsku neuplatňujú: - do 31. decembra 2007 na 116 čerpacích staníc, do 31. decembra 2008 na ďalších 19 čerpacích staníc a do 31. decembra 2009 na ďalších 106 čerpacích staníc s naloženým množstvom väčším ako 1000 m3/rok; - do 31. decembra 2007 na 49 čerpacích staníc, do 31. decembra 2008 na ďalších 11 čerpacích staníc a do 31. decembra 2009 na ďalších 85 čerpacích staníc s naloženým množstvom väčším ako 500 m3/rok, ale menším alebo rovnajúcim sa 1000 m3/rok; - do 31. decembra 2007 na 23 čerpacích staníc, do 31. decembra 2008 na ďalších 14 čerpacích staníc a do 31. decembra 2009 na ďalších 188 čerpacích staníc s naloženým množstvom menším alebo rovnajúcim sa 500 m3/rok. --------------------------------------------------